জানা গেছে, আজ (বৃহস্পতিবার) বিকেল সাড়ে ৩টার দিকে নন্দীগ্রাম পৌরসভার কালিকাপুর নামক স্থানে বগুড়া অভিমুখী আগমনী পরিবহন নং (ঢাকা মেট্টো ব-১৪-২৪৩১) নিয়ন্ত্রণ হারিয়ে মহাসড়কের পাশে গাছের সাথে ধাক্কা খায়। এতে আনিছুর রহমান (৩৫) নামের এক যাত্রীর হাত তার দেহ থেকে বিছিন্ন হয়ে যায়। এ ঘটনায় আনিছুর ও তমিজ উদ্দিন নামের দুই যাত্রীকে গুরুত্বর আহত অবস্থায় বগুড়া শহীদ জিয়াউর মেডিকেল কলেজ হাসপাতালে ভর্তি করা হয়েছে। গুরুত্বর আহত আনিছুর পঞ্চগড় জেলা সদরের কামাতপাড়ার মৃত আজিজুরের ছেলে।